《同邓博罗登鸡鸣山时汝德司成同登》
明代·邹元标

鸡鸣楼阁倚层霄，我辈同登未寂寥。曾向罗浮专五岭，今从白下忆诸朝。

钟山云气当窗袅，册府莺声傍柳娇。不禁乡思春烂漫，紫荆花下听鸣韶。

作者简介：（1551—1624）江西吉水人，字尔瞻，号南皋。万历五年进士。同年，以疏论张居正夺情，得罪，廷杖戍贵州都匀卫。居戍所六年，研治理学有成。居正死，召拜吏科给事中，以敢言称。历官南京吏部员外郎，以母丧归。家居讲学几三十年，名扬天下。天启初还朝，进刑部右侍郎，拜左都御史。虽首进和衷之说，不为危言激论，仍为魏忠贤所忌。以建首善书院讲学事，为魏党所攻，被迫辞归。卒谥忠介。有《愿学集》。